**pirkuma LĪGUMS**

Daugavpilī, 2015.gada 24.februārī

**Daugavpils pilsētas dome**, reģ.Nr.90000077325, juridiskā adrese: K.Valdemāra iela 1, Daugavpils, LV-5401, turpmāk – Pasūtītājs, Domes izpilddirektores **Ingas Goldbergas** personā, kura rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.¹ punkta pamata, no vienas puses, un

**SIA „MIKSS SERVISS”**, Komercreģistra iestādes LR Uzņēmumu reģistra numurs 41503021170, valdes priekšsēdētāja **Jevgeņija Fuņikova** personā, kurš rīkojas uz Statūtu pamata, (turpmāk– **Pārdevējs)**,no otras puses, bet abi kopā – Līdzēji,

ņemot vērā Iepirkumu komisijas 2015.gada 23.februāra lēmumu iepirkumā „Komutācijas iekārtu piegāde Daugavpils pilsētas domei”, DPD 2015/1, noslēdza šāda satura līgumu:

1. **Līguma priekšmets**
	1. Pārdevējs pārdod un piegādā, bet Pircējs pērk un pieņem **komutācijas iekārtas**, tādā skaitā un funkcionalitātē, kas noteikta šī līguma pielikumā (turpmāk – „**prece**”).
	2. Pārdevējs pārdod Pircējam preces pienācīgā kvalitātē. Par atsavinātās lietas trūkumiem Pārdevējs ir atbildīgs saskaņā ar Civillikumu.
2. **Līguma izpildes un preču pieņemšanas kārtība**
	1. Pārdevējs apņemas piegādāt Pircējam preci pēc adreses Krišjāņa Valdemāra iela 1, Daugavpils, **3 (triju) nedēļu laikā** no līguma spēkā stāšanās dienas.
	2. Visus izdevumus, kas saistīti ar piegādi, nes Pārdevējs.
	3. Preču pieņemšana un nodošana notiek Pusēm parakstot pieņemšanas – nodošanas aktu, kas kļūst par šī līguma neatņemamu sastāvdaļu. Ja pieņemšanas laikā tiek konstatēti trūkumi, defekti vai neatbilstība līguma noteikumiem, Pircējs ir tiesīgs neparakstīt aktu.
	4. Līdzēju pārstāvju paraksti uz akta apliecina, ka Pārdevējs ir nodevis, bet Pircējs pieņēmis atbilstošu preču skaitu. Parakstiem un atšifrējumiem ir jābūt salasāmiem.
	5. Ar preču nodošanu īpašuma tiesības uz preci pilnā apmērā pāriet Pircējam. Pārdevējs saglabā tiesības prasīt pirkuma samaksu.
	6. Līdz brīdim, kamēr Pircējs nav saņēmis preci, visu risku par preci nes Pārdevējs.

# **Preču kvalitāte un apjoms**

* 1. Piegādātājs apņemas veikt pasūtījumu pienācīga kvalitātē, kas pilnīgā atbilst tehniskajā piedāvājumā (pielikums) noteiktajām prasībām.
	2. Pasūtītājam ir tiesības nepieņemt preci, ja tā neatbilst tehniskajā piedāvājumā norādītajām prasībām.
	3. Piegādājamās preces marķējumam jāatbilst Latvijas Republikā spēkā esošajiem standartiem un tehnisko noteikumu prasībām.
	4. Preču nosaukumi, daudzums un cena tiek norādīti preču pavadzīmē-rēķinā.

## Līguma cena un norēķinu kārtība

* 1. Līguma kopējā summa par Preci bez pievienotās vērtības nodokļa (PVN) ir **EUR 2960,00** (divi tūkstoši deviņi simti sešdesmit euro, 00 centi), PVN 21 % sastāda EUR 621,60 (seši simti divdesmit viens euro, 60 centi), kopējā summa, ieskaitot nodokļus, nodevas un visus citus ar līguma izpildi saistītos izdevumus, ir **EUR 3581,60** (trīs tūkstoši pieci simti astoņdesmit viens euro, 60 centi).
	2. Līguma summā ir ietvertas izmaksas, kas saistītas ar Preces iepakojumu, transporta izdevumiem, piegādi, nodokļiem, nodevām un atļaujām no trešajām personām, muitas u.c. maksājumiem.
	3. Pēc preces un preču pavadzīmes-rēķina saņemšanas un parakstīšanas, **piecpadsmit darba dienu laikā**, Pasūtītājs maksā Piegādātājam rēķinā norādīto summu bezskaidrā naudā ar pārskaitījumu uz Piegādātāja norādīto bankas norēķinu kontu. Par samaksas dienu, šī līguma izpratnē uzskatāms Pasūtītāja bankas maksājuma uzdevumā minētais datums.
1. **Garantija**
	1. Pārdevējs nodrošina precei **2 (divu) gadu garantiju**.
	2. Pārdevējs garantē, ka visā preces garantijas laikā, ievērojot pareizu preces ekspluatāciju (saskaņā ar Pārdevēja izsniegtajiem preces lietošanas noteikumiem), tā saglabās savas lietošanas īpašības un darbspēju.
	3. Preces garantijas termiņu skaita no pieņemšanas – nodošanas akta parakstīšanas brīža.
	4. Garantijas laikā Pārdevējs bez maksas veic preces ikgadējo tehnisko apkopi, apkalpošanu atbilstoši ražotāja noteiktajām prasībām, kā arī bojātās tehnikas, tehnikas daļu nomaiņu vai remontu uz sava rēķina.
	5. Garantijas remontu Pārdevējs veic Pircēja telpās.
	6. Gadījumā, ja preces remonta veikšanai nepieciešams Preci nogādāt Pārdevēja telpās, atbildību un visus izdevumus par preces nogādi Pārdevēja telpās vai servisa centrā un atpakaļ, kā arī visa veida riskus, kas saistīti ar preces pārvietošanu uzņemas Pārdevējs.
	7. Garantijas remontu Pārdevējs veic darba dienās 24 stundu laikā no paziņojuma saņemšanas brīža.
	8. Ja Pārdevējs nevar veikt garantijas remontu līguma 4.5. punktā noteiktajā termiņā, tad Pārdevējs nodrošina Pircēju, uz preces garantijas remonta laiku ar citu, analogu vai labāku preci bez papildus samaksas.
	9. Ja garantijas laikā tiek konstatēts preces bojājums Pircējs nosūta Pārdevējam vai tā pilnvarotajai kontaktpersonai bojājuma pieteikumu.
	10. Pircējs nosūta bojājumu pieteikumus savās darba dienās no plkst. 8.00 līdz 17.00. uz e-pastu ofis@mikss.lv, ar apstiprinājumu pa tālruni 654 44079.
	11. Bojājumu pieteikumi, kuri iesniegti ārpus Pircēja darba laika, uzskatāmi par iesniegtiem nākamajā Pircēja darba dienā plkst. 8.00.
	12. Ierodoties pie Pircēja, tiek sastādīts defektācijas akts, kurā tiek norādīts:
		1. Pircēja nosūtītā pieteikuma laiks;
		2. Pārdevēja pārstāvja ierašanās laiks;
		3. bojājuma iemesls un apraksts;
		4. bojātās preces specifikācija un piegādes datums.
	13. Garantijas saistības neattiecas uz precēm, kuras bojātas Pircēja vainas, tajā skaitā ekspluatācijas noteikumu neievērošanas dēļ, kā arī nepārvaramas varas darbības rezultātā.
	14. Garantija neietekmē Pircēja tiesības pieteikt Pārdevējam pretenziju par preces neatbilstību līguma nosacījumiem.
2. **Strīdu risināšana un atbildība**
	1. Visi strīdi un nesaskaņas līguma sakarā, ko nevar atrisināt pārrunu ceļā, tiek risinātas Latvijas Republikas tiesu iestādēs atbilstoši spēkā esošajiem normatīvajiem aktiem.
	2. Puses ir atbildīgas par līguma saistību neizpildi atbilstoši Latvijas Republikā spēkā esošiem normatīviem aktiem.
	3. Par preces nesavlaicīgu piegādi Pārdevējs maksā Pircējam līgumsodu 0,1 % (vienu desmito daļu procenta) apmērā no kopējās līguma summas par katru nokavēto piegādes dienu. Līgumsoda kopējā summa nedrīkst pārsniegt 10 % (desmit procentus) no pasūtījuma kopējās summas.

# **Līguma grozīšanas, papildināšanas un izbeigšanas kārtība**

* 1. Visi grozījumi un papildinājumi šim līgumam noformējami rakstveidā divos eksemplāros, kurus paraksta abas puses un kas tādā gadījumā kļūst par šī līguma izpildes neatņemamu sastāvdaļu.
	2. Līdzējiem ir tiesības vienpusēji atkāpties no šī līguma izpildes vienojoties par to rakstiski.

# **Noslēguma jautājumi**

* 1. Līgums stājas spēkā no tā noslēgšanas brīža un ir spēkā līdz saistību pilnīgai izpildei.
	2. Līgums satur Līdzēju pilnīgu vienošanos. Līdzēji ir iepazinušies ar tā saturu un piekrīt tā punktiem, apliecinot to ar saviem parakstiem.
	3. Strīdus šī līguma ietvaros Līdzēji risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.
	4. Līgums ir sastādīts valsts valodā uz 3 lapām ar pielikumu uz 1 lapas, kopā uz 8 lapām, un parakstīts 2 (divos) eksemplāros, pa vienam katram Līdzējam. Abiem eksemplāriem ir vienāds juridiskais spēks.

**IX. Līdzēju juridiskās adreses, bankas rekvizīti un paraksti**

|  |  |
| --- | --- |
| **PIRCĒJS:****Daugavpils pilsētas dome**reģ.Nr.90000077325K.Valdemāra iela 1, Daugavpils, LV – 5401A/S SWEDBANK, kods:HABALV22 Nor.konts LV69HABA 0001402041250Domes izpilddirektore I.Goldberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **PĀRDEVĒJS:****SIA „MIKSS SERVISS”**reģ. Nr. 41503021170Lāčplēša iela 28-6, Daugavpils, LV-5403A/S SWEDBANK, kods:HABALV22 Nor.konts LV50HABA 0001408041430Valdes priekšsēdētājs J.Fuņikovs \_\_\_\_\_\_\_\_\_\_\_\_\_\_\_\_\_\_\_ |

Pielikums

2015.gada 24.februāra pirkuma līgumam

**TEHNISKAIS PIEDĀVĀJUMS**

|  |  |
| --- | --- |
| **PIRCĒJS:**Domes izpilddirektore I.Goldberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **PĀRDEVĒJS:**Valdes priekšsēdētājs J.Fuņikovs \_\_\_\_\_\_\_\_\_\_\_\_\_\_\_\_\_\_\_ |